ใช้ตัวเลขอธิบายสี ใช้ประสาทสัมผัสส่วนอื่นในการอธิบายเรื่องสี ค้นหาปูมหลังปัญหาด้านสายตาของบุคคลนั้น
ลองคิดว่าเลขหนึ่งเป็นสีแดงและเลขสองเป็นสีเหลือง คุณสามารถหาสิ่งที่อยู่ระหว่างหนึ่งกับสอง: "1.2, 1.21, 1.22, 1.3, 1.4, 1.45....". สีก็เหมือนกัน มันมีสีจำนวนไม่ถ้วนอยู่ระหว่างทุกสองสีค่อยๆ ไล่ความเข้มกันมา ให้คนตาบอดถือวัตถุชิ้นหนึ่งในระหว่างที่คุณบอกเขาว่ามันมีสีอะไร อาจจะมีประโยชน์ยิ่งขึ้นถ้าคุณใช้วัตถุที่มักจะเป็นสีนั้นๆ เสมอ   ให้คนผู้นั้นถือไม้ที่แตกต่างกัน สัมผัสเปลือกไม้ สัมผัสดินบนพื้น และอธิบายว่าสิ่งเหล่านี้ล้วนมีสีน้ำตาล บอกว่า "สีน้ำตาลนั้นให้ความรู้สึกเหมือนโลก หรือส่วนที่ตายแล้วของสิ่งต่างๆ ที่เติบโตมาจากผืนดินบนโลก”  ให้คนๆ นั้นถือใบไม้หรือใบหญ้าแล้วอธิบายว่าพวกมันมีสีเขียว สีเขียวรู้สึกเหมือนส่วนที่ยังมีชีวิตของพืช เพราะเวลาที่พืชมีสีเขียวแสดงว่ามันมีชีวิต คุณอาจเอาใบไม้แห้งมาให้เปรียบเทียบและอธิบายความแตกต่างระหว่างสีเขียวกับสีน้ำตาล บอกว่า “ความเรียบลื่นและความอ่อนนุ่มของใบไม้รู้สึกเหมือนสีเขียว สีเขียวรู้สึกเหมือนชีวิต แต่พอใบไม้แห้งกรอบเหมือนอีกใบ มันจะกลายเป็นสีน้ำตาลและไร้ชีวิตชีวา”  ให้เขาแช่มือลงไปในอ่างน้ำเย็น และอธิบายว่าน้ำมีสีฟ้า บอกไปว่าถ้าน้ำจำนวนน้อยจะเป็นฟ้าอ่อน ใสจนเกือบไม่มีสี ส่วนน้ำปริมาณมากอย่างทะเลหรือมหาสมุทรจะเป็นสีฟ้าเข้มหรือสีน้ำเงิน บอกว่า “คุณรู้สึกอย่างไรเวลาว่ายน้ำ ความรู้สึกชุ่มฉ่ำและเย็นจนผ่อนคลายนั่นแหละคือสีฟ้า”  อธิบายว่าความร้อน อย่างไฟหรือเปลวเทียน หรือเตาถ่านร้อนๆ นั้นคือสีแดง สีแดงอาจถูกมองให้เป็นความร้อนหรือการเผาไหม้ก็ได้ บอกไปว่า “ถ้าคุณเคยผิวไหม้แดด ผิวจะเปลี่ยนเป็นสีแดง หรือเวลาเขินอาย แก้มก็จะแดง”  อธิบายว่าปูนอย่างตามกำแพงหรือทางเท้านั้นเป็นสีเทา โลหะก็เป็นสีเทา บอกว่าสีเทาให้ความรู้สึกหนักหน่วง และจะเย็นหรือร้อนขึ้นอยู่กับมีแดดหรือไม่ บอกว่า “สีเทานั้นแข็งแกร่ง มันดูหนักแน่นเหมือนถนนใต้เท้าเรา หรือผนังที่เราพิง แต่มันไม่มีชีวิต ไม่เติบโตหรือมีความรู้สึก” กลิ่นกับรสมีความเกี่ยวโยงกับสีใดสีหนึ่งด้วย   อธิบายว่าอาหารรสเผ็ดหรือพริกที่ใส่อาหารรสจัดมักมีสีแดง อาหารชนิดอื่นที่มีสีแดงก็คือสตรอเบอร์รี่ ราสเบอร์รี่ และเชอรี่ อธิบายว่ารสชาติที่หวานฉ่ำของพวกมันก็เหมือนสีแดง บอกว่า “ก็เหมือนเวลาคุณรู้สึกร้อน ลิ้มลองรสชาติแดงเวลากินอะไรเผ็ดๆ ดูก็ได้”  เอาส้มให้เขาและอธิบายว่าส้มมีสีส้ม ให้เขาใส่ใจในกลิ่นกับรสชาติ บอกว่า “ส้มนั้นมักถูกมองว่าสดชื่น หวาน และให้ความรู้สึกเหมือนเขตร้อน ดวงอาทิตย์ก็สีส้ม และอาหารที่มีสีส้มต้องพึ่งพาแดดอย่างมากในการเติบโต”  ทำแบบเดียวกันกับมะนาวเลม่อนและกล้วย แล้วอธิบายว่าพวกมันมีสีเหลือง ถึงจะรสชาติต่างกันแต่ก็มีสีเดียวกัน สีเหลืองเป็นได้ทั้งเปรี้ยวจี๊ดสดชื่น หรือหวานให้คุณค่าสารอาหาร บอกว่า “อาหารสีเหลืองต้องการแดดเยอะ พวกมันสดใสและมีความสุข”  เอาใบผักสลัด (ผักกาดและผักโขม) ให้จับแล้วบอกว่ามันเป็นสีเขียวเสมอ สีเขียวมีรสและกลิ่นสะอาดและกรอบเหมือนต้นไม้ บางทีอาจมีรสขมนิดๆ สีเขียวไม่หวาน มันมักขมและให้กลิ่นอย่างอื่น เอาสมุนไพรต่างๆ ให้เขาดม อย่างสะระแหน่และบอกว่า “สีเขียวมีกลิ่นแบบนี้ สดชื่น สะอาด และอนามัยแข็งแรง”  สำหรับกลิ่นที่ไม่ใช่กลิ่นอาหารในธรรมชาตินั้น อธิบายอีกครั้งว่าใบพืชใบหญ้านั้นเขียว น้ำนั้นสีฟ้า กลิ่นของทะเลคือสีฟ้าจากน้ำ และทรายสีน้ำตาลหรือขาว อธิบายว่าดอกไม้มีหลากสี ดอกชนิดเดียวกันยังมีสีต่างกันได้ แต่มันมักไม่ใช่สีเขียว น้ำตาล เทา หรือดำ เสียงบางเสียงมีความเชื่อมโยงกับสีบางสีได้   อธิบายว่าเสียงหวอควรทำให้เขานึกถึงสีแดง เพราะแดงคือสีที่เรียกความสนใจของผู้คน รถดับเพลิง หวอรถตำรวจ และรถฉุกเฉินต่างก็เป็นสีแดง บอกว่า “เวลาคุณได้ยินเสียงหวอ มันทำให้ผู้คนตื่นตัวและให้ความสนใจเพราะมันอาจมีอันตราย สีแดงก็เป็นเช่นนั้น มันฉุกเฉินและกระชากความสนใจ”  เสียงน้ำไหล โดยเฉพาะน้ำในแม่น้ำลำธารหรือเสียงคลื่นในทะเลควรทำให้เขาคิดถึงสีฟ้า บอกว่า “สีฟ้านั้นงดงามสงบนิ่ง เหมือนเสียงน้ำที่ทำให้คุณรู้สึกผ่อนคลาย”  เสียงของสีเขียวควรเป็นเสียงเสียดสีของใบไม้หรือเสียงร้องจิ๊บๆ ของนก อธิบายว่าไม่ใช่นกทุกตัวมีสีเขียว แต่เพราะนกอาศัยอยู่บนต้นไม้ เสียงนกจึงมักทำให้ผู้คนนึกถึงสีเขียว บอกว่า “เวลาคุณได้ยินเสียงใบไม้สะบัดระคนเสียงนกร้อง สีเขียวน่าจะมีเสียงแบบนี้แหละ”  อธิบายเสียงพายุว่าเป็นสีเทา เวลาฝนฟ้าคะนอง ท้องฟ้าเป็นสีเทา ทำให้ทุกอย่างขมุกขมัวเป็นสีเทาไปด้วย บอกว่า “พายุนั้นเป็นสีเทา เสียงฟ้าผ่าและเสียงฝนแสดงว่าข้างนอกดูขมุกขมัว มันจะครึ้มชวนหดหู่เพราะไม่เห็นแสงแดด” ผู้คนเชื่อมโยงสีกับความรู้สึกหรือสภาวะของจิตใจ มีการศึกษาหลายชิ้นหาความเชื่อมโยงระหว่างสีกับอารมณ์ อธิบายถึงสิ่งที่คนส่วนใหญ่เห็นพ้อง:  แดง- มักเป็นสีของอารมณ์โกรธ ความตื่นเต้นทางเพศ ความแข็งแกร่งของร่างกาย หรือความก้าวร้าว ส้ม- ความสุขสบายทางกาย มีอาหาร ความอบอุ่นและความปลอดภัยเพียงพอ บางครั้งก็เป็นอารมณ์คับข้องใจ เหลือง- เป็นมิตร เบิกบาน มองโลกในแง่ดี มีความเชื่อมั่น บางทีก็กลัว เขียว- ความสมดุล ความสดชื่น ความกลมกลืน ความตระหนักในสิ่งแวดล้อม สันติสุข ฟ้า- ความฉลาด ความเย็น ความสงบ ความนิ่ง ตรรกะ ม่วง- ความตระหนักในจิตวิญญาณ ความลึกลับ ความหรูหรา ความจริง มักเชื่อมโยงกับฝัน ดำ- ความหรูหรามีรสนิยม (แง่บวก) หรือความลำบาก ความชั่วร้าย การบีบบังคับ (แง่ลบ) ขาว- ความสะอาด ความกระจ่าง ความบริสุทธิ์ ความเรียบง่าย น้ำตาล- ความหยาบ ความเชื่อถือได้ ความสนับสนุน เทา- ความเป็นกลาง การขาดความมั่นใจหรือไร้พลัง ความซึมเศร้า ชมพู- ความทนุถนอม ความอบอุ่น ความเป็นสตรี ความรัก คนส่วนใหญ่ที่มีปัญหาทางสายตามักพอเห็นภาพลางเลือน หรือแม้กระทั่งรับรู้ถึงแสง ตามข้อมูลของสถาบันผู้พิการทางสายตาของสหรัฐนั้น มีเพียง 18% ของผู้มีปัญหาทางสายตาที่ดวงตาจะบอดสนิท และโดยมากแล้วจะสามารถแยกความมืดกับความสว่างออก  ความสามารถในการแยกแยะระหว่างแสงกับความมืดนั้นจะช่วยคุณในการอธิบายเรื่องสีขาวกับดำ โดยบอกว่าดำคือความมืดและขาวคือความสว่าง เนื่องจากส่วนใหญ่แล้วอาการตาบอด (ในสหรัฐ) มักมาจากโรคทางดวงตา หลายคนจะเคยมองเห็นมาแล้วในจุดหนึ่งของชีวิต นั่นหมายถึงคุณสามารถช่วยเขาจดจำสิ่งต่างๆ ที่เขาเคยเห็นโดยการอธิบายให้ฟัง อาการตาบอดสีเป็นภาวะพิการทางสายตาแบบหนึ่งที่บุคคลนั้นจะมองเห็นวัตถุ แต่หลายสีจะเกิดความสับสนหรือไม่เห็นอย่างที่คนอื่นเขาเห็น คนตาบอดสีส่วนใหญ่จะเห็นสีแดง ส้ม เหลือง และเขียวเป็นโทนเดียวกัน และเห็นน้ำเงินกับม่วงเป็นสีเดียวกัน ในระหว่างพูดคุยกับคนตาบอดสี คุณแค่บอกสีของวัตถุในชีวิตประจำวันออกไปก็ได้  ครูที่สอนเด็กตาบอดสีควรแน่ใจว่าได้ใช้กระดาษขาวกับชอล์กสีขาวเสมอเพื่อเน้นความแตกต่างตัดกัน การติดฉลากกำกับบนอุปกรณ์เครื่องเขียนหรืออุปกรณ์ศิลปะ (สีเทียน มาร์กเกอร์ ดินสอสี เป็นต้น) น่าจะช่วยได้
บอกไปว่าในเมื่อตัวเลขยังมีอยู่ได้ไม่จำกัด สีเองก็มีอยู่นับไม่ถ้วนเช่นกัน. ใช้การสัมผัสอธิบายสีสัน. ใช้กลิ่นกับรสอธิบายสี. ลองคิดว่าเสียงจะอธิบายเรื่องสีได้อย่างไร. อธิบายว่าสีสันทำให้คุณเกิดอารมณ์ความรู้สึกเช่นไร. พิจารณาดูธรรมชาติของอาการทางสายตาของบุคคลนั้น. สอบถามว่าเขาพิการทางสายตามาแต่กำเนิดหรือไม่. ตรวจดูว่าเขาตาบอดสีหรือไม่.
https://www.wikihow.com/Describe-a-Color-to-a-Blind-Person https://www.wikihow.com/Describe-a-Color-to-a-Blind-Person https://www.wikihow.com/Describe-a-Color-to-a-Blind-Person
Using Numbers to Describe Colors Using Other Senses to Describe Color Finding Out the Person’s Impairment Background